ߞߎ߬ߡߊ߬ߛߌ߫

ߞߎ߬ߡߊ߬ߛߌ߫ ߦߋ߫ ߊߓߌߖߊ߲߬ ߞߊ߬ߝߏ߬ߙߋ߲߫ ߁߀ ߠߎ߬ ߘߏ߫ ߟߋ߬ ߘߌ߫߸ ߦߋ߲߬ ߡߍ߲ ߦߋ߫ ߞߘߏߥߊߙߌ߫ ߞߎߓߋߘߊ ߘߌ߫.

ߞߎ߬ߡߊ߬ߛߌ߫ ߓߍ߲߬ߕߍ ߡߍ߲ ߦߋ߫ ߓߌ߬ߟߊ߬ ߟߊ߫ ߟߐ߯ߝߍߓߊ ߡߊ߬߸ ߏ߬ ߟߋ ߦߋ߫ ߊߓߌߖߊ߲߬ ߓߐߟߐ߲ ߓߍ߯ ߘߐ߫ ߓߟߋ߬ߓߟߋ ߘߌ߫ (ߥߊ߲߬ߥߊ߲ ߘߐ߫). 

 ߞߊ߲߬ߛߓߍߟߌ 
ߞߎ߬ߡߊ߬ߛߌ߫ ߞߊ߬ߝߏ߬ߙߋ߲ ߦߋ߫ ߘߎ߰ߞߣߍ ߘߟߊߘߍ߯ߟߌ ߘߏ߫ ߟߋ߬ ߘߌ߫ ߡߐ߰ ߖߏ߯ ߢߌߡߊ ߟߎ߬ ߦߋ߫ ߓߐ߫ ߟߊ߫ ߡߍ߲ ߘߐ߫߸ ߊ߬ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߖߘߍ߬ߛߊ߬ߙߌ߬ߦߊ߬ߕߌ߰ߦߊ ߦߴߊ߬ ߓߟߏ߫. 

ߊ߬ ߛߏߕߌ߮ ߦߋ߫ ߌߓߎߙߊߤߌ߬ߡߊ߫ ߛߌ߬ߛߋ ߓߊߞߏ߲ߞߏ߫ ߟߋ߬ ߘߌ߫߸ ߊ߬ ߣߴߊ߬ ߛߌ߰ߘߊ߮ ߛߘߍ߫ ߞߘߐ ߟߊߛߌ߲ߣߍ߲߫ ߕߘߍ߬ ߦߋ߫ ߛߏߕߌ߯ ߞߘߐ ߙߊߦߑߡߐ߲ ߒߘߋߤߌ߫ ߟߋ߬ ߓߟߏ߫.

 ߘߎ߰ߡߊ߬ߛߓߍ ߟߌ߬ߤߟߊ߬ߦߊ 

ߊ߬ ߦߋ߫ ߊߓߌߖߊ߲߬ ߥߙߏ߬ߘߎ߮ ߟߋ߬ ߘߐ߫ ߊ߬ ߣߌ߫ ߓߊ߬ߛߊߡ ߕߌ߲߫ ߘߋߣߍ߲ ߝߣߊ߫߸ ߞߎ߬ߡߊ߬ߛߌ߫ ߞߊ߬ߝߏ߬ߙߋ߲ ߦߋ߫ ߞߊ߬ߝߏ߬ߓߏ߬ߟߏ߲߫ ߁߃ ߟߎ߫ ߘߏ߫ ߟߋ߬ ߘߌ߫ ߡߍ߲ ߠߎ߬ ߞߍߣߍ߲߫ ߦߋ߫ ߞߴߊߓߌߖߊ߲߬ ߣߐ߬ߘߎ߮ (ߘߛߌߕߙߌߞߌ) ߛߏ߯ߙߏ߫. ߊ߬ ߘߐߝߍ߲߬ߛߍ߲߬ߣߍ߲߫ ߦߋ߫ ߓߋ߬ߝߘߍ߫ ߈߇߄ ߝߊ߲߬ߝߘߊ߬ߢߊ ߟߋ߬ ߞߊ߲߬߸ ߥߟߊ߫ ߊߓߌߖߊ߲߬ ߛߏߞߣߐߟߊ ٪߂.߄ ߖߊ߬ߕߋ߬. ߞߊ߬ߝߏ߬ߙߋ߲ ߏ߬ ߘߊ߲߬ߓߐ߬ߣߍ߲߫ ߦߋ߫ ߡߊߙߌߞߏߙߌ߫ ߛߏߓߏߟߏ߲ ߠߊ߫ ߞߐ߬ߘߎ߮ ߘߐ߫߸ ߔߐߙ-ߓߎߥߋ ߟߊ߫ ߥߙߏ߬ߘߎ߮ ߘߐ߫߸ ߟߊ߬ߖߣߌ ߋߓߙߌߋ߫ ߦߴߊ߬ ߥߙߏ߬ߘߎ߮-ߕߟߋ߬ߓߐ ߣߴߊ߬ ߞߐ߬ߘߎ߮-ߕߟߋ߬ߓߐ ߟߎ߬ ߘߐ߫߸ ߏ߬ ߟߋ ߞߵߊ߬ߟߋ߬ ߞߍ߫ ߕߌ߲ ߘߌ߫ ߝߊߦߌߘߊ߫ ߘߐ߫ ߞߊ߬ ߟߊ߬ߖߣߌ߫ ߗߋ߲߰ߓߊ ߝߣߊ߫ ߞߴߊ߬ ߟߊ߫.

ߊ߬ ߞߊߛߎ߬ߘߎ߲߬ ߊߓߌߖߊ߲߬ ߘߊ߲ߞߊ߲ ߣߌ߫ ߝߋ߬ߟߌߞߛ ߤߎߝߏߦߌ߫ ߓߎ߬ߥߊ߰ߢߋ߫ ߡߊ߲߬ߕߏ߲߬ߕߍ ߛߊ߲ߡߊߘߊ߲ ߠߎ߬ ߟߊ߫߸ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߫ ߘߝߊߣߍ߲ ߛߎ߮ ߓߍ߯ ߘߏ߫ ߦߴߊ߬ ߓߟߏ߫.

ߞߌ߲߬ߘߊ߬ ߕߊ߲ߣߌ߬ߣߊ߯ߣߌ߲߫ ߠߋ߬ ߦߴߊ߬ ߞߣߐ߫ ߡߍ߲ ߘߐ߫ ߣߌ߫ ߡߊ߬ߞߍ߬ߦߙߐ ߟߎ߬ ߛߌ߰ߣߍ߲߫ ߦߴߊ߬ ߝߊ߲߬ߝߘߊ߬ߢߊ ٪߆߀ ߟߋ߬ ߞߊ߲߫: ߡߊ߬ߞߍ߬ߦߙߐ ٪߄߅ ߟߎ߫ ߡߊߞߍߣߍ߲߫ ߦߴߊ߬ ߝߊ߲߬ߕߙߊ ߕߊ߲ߓߊ߲ ߠߋ߬ ߘߐ߫߸ ߡߍ߲ ߘߐ߫ ߣߌ߫ ߡߊ߬ߞߍ߬ߦߙߐ ߡߍ߲ ߠߎ߬ ߦߋ߫ ߟߎ߫ ߞߋ߬ߟߋ߲߬ߠߊ߬ߓߌߟߊ ߟߎ߬ ߘߐ߫ ߏ߬ ٪߃߀ ߦߋ߫ ߞߌ߲߬ߘߊ߬ ߟߎ߫ ߟߋ߬ ߟߊ߫ ߡߍ߲ ߠߎ߬ ߟߐ߬ߣߍ߲߬ ߦߋ߫ ߓߐߒߣߘߐߓߊߟߌ ߞߏߟߊߘߍ ߟߎ߬ ߟߋ߬ ߓߟߏ߫ ߦߏ߫ ߡߊ߬ߞߍ߬ߦߌߟߊ ߞߌ߲߬ߘߊ߫ ߊߓߙߌ ߂߀߀߀. ߦߋ߲߬ ߟߐ߬ ߕߎߡߊ ߟߊ߫߸ ߞߌ߲߬ߘߊ ߏ߬ ߟߐ߬ ߘߊ߫ ߞߘߏߥߊߙߌ߫ ߖߊ߬ߥߏ ߣߌ߫ ߘߍ߲߰ߦߊ߬ߟߌ ߜߍߓߏ߲߫ (ߓߛߌߛߌ «BICICI») ߓߊ߯ߙߊߘߋ߲ ߠߎ߬ ߟߋ߬ ߢߍ߫߸ ߊ߬ ߣߌ߫ ߜߍߓߏ߲߫ ߜߘߍ ߟߎ߫ ߓߊ߯ߙߊߘߋ߲ ߠߎ߬߸ ߒ߬ߞߊ߬ ߖߎ߬ߟߊ ߟߎ߬ ߣߌ߫ ߞߊ߬ߝߏ ߗߋߘߊߕߌ߮ ߟߎ߬ ߟߋ߬ ߡߊߞߎߣߍ߲߫ ߦߋ߫ ߦߋ߲߬ ߕߊ߲߫ ߦߏ߫ ߟߞߊ߬ߙߊ߲߬ߠߌ߲߬ߠߊ ߟߎ߫.

 ߛߏ߲߬ߛߏ߬ߘߌ߲߬ߓߎ߮ (٪߂߆) ߟߎ߬ ߦߋ߫ ߓߎ߬ߘߊ߬ ߓߟߋߓߟߋ ߟߎ߬ ߟߋ߬ ߘߌ߫߸  ߊߞߑߡߋߊߓߑߟߎ߫߸ ߖ߭ߎ߬ߋ ߓߙߎߣߏ߫߸ ߛߏߓߙߌ߬ߛߌ߸ ߦߊ߬ߔߏߞߙߐ߫߸ ߤߏ߬ߝߏߦߌ ߓߎߥߊߢߍ߬ ߁߭ ߣߴߊ߬ ߂߲߸ ߞߌ߲߬ߘߊ ߘߌߝ߭ߏ߫߸ ߦߙߌߓߏ߲ ߣߌ߫ ߓߎ߭ ߁߀߅߄߆ ߣߌ߫ ߔߊߔߏ߫ ߓߏ߲߫ ߁߆߉ ߟߎ߫ ߦߙߌߞߊ߫ ߘߊ߫ ߦߋ߲߬߸ ߏ߬ ߞߍ߫ ߘߊ߫ ߍߙ.ߗ߭ߋ.ߔߋ.ߤߊߛ «R.G.P.H» ߟߊ߫ ߁߉߉߈ ߞߐߝߟߌ ߟߎ߬ ߟߋ߬ ߘߌ߫ ߸ ߏ߬ ߡߍ߲ ߦߋ߫ ߖߊ߬ߕߋ߬ߘߐ߬ߛߌ߮ ߘߋ߬ߙߌ߬ߘߊ ߘߌ߫. 
 ߛߌ߰ߓߊ߮ ߡߍ߲ ߦߋ߫ ߓߏ߲߫ ߓߘߍ ߥߟߊ߫ ߛߊ߲ߞߊߛߏ ߤߊߡߊ߲ߕߍ߫ ߕߊ߬ߓߊߟߌ (Immeuble) ߟߎ߬ ߟߊ߫߸ ߏ߬ ߦߋ߫ ٪߅ ߟߋ߬ ߘߌ߫. 
 ߡߍ߲ ߟߐ߬ ߕߐ߫ ߦߋ߫ ߛߏߞߣߐ߫ ߓߏ߲ ߠߎ߬ ߡߊ߬߸ ߏ߬ ߦߋ߫ ߝߊ߲߬ߝߘߊ߬ߢߊ ٪߁߇ ߟߋ߬ ߘߌ߫. ߡߎ߬ߙߊ߲ ߠߎ߬ ߦߴߊ߬ ٪߈ ߞߊ߲߬.

 ߛߌ߰ߓߊ߮ 
ߞߎ߬ߡߊ߬ߛߌ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߃߁߇߅߆߂ ߟߎ߫ ߟߋ߬ ߘߌ߫ ߁߉߉߈ ߠߊ߫߸ ߡߍ߲ ߞߵߊ߬ ߞߴߊߓߌߖߊ߲߬ ߞߊ߬ߝߏ߬ߓߏߟߏ߲ ߠߎ߬ ߘߐ߫ ߖߡߊ߬ߓߊ߬ߕߌ߮ ߛߓߊߣߊ߲ ߘߴߊߓߐߓߐ ߣߌ߫ ߦߏ߬ߔߎߜ߭ߐ߲߬ ߠߎ߫ ߞߐ߫.

ߊ߬ ߛߌ߰ߓߊ߮ ߟߎ߬ ߦߋ߫ ߝߏߣߌ߲ߞߋ ߟߎ߬ ߟߋ߬ ߘߌ߫ ߡߍ߲ ߠߎ߬ ߦߋ߫ ߛߌ߰ߓߊ߮ ٪߅߇ ߘߌ߫߸ ߡߍ߲ ߠߎ߬ ߝߣߊ߫ ߦߋ߫ ߛߊ߲߬ ߁߅ ߣߌ߫ ߃߉ ߟߎ߫ ߕߍ߫.

ߊ߬ ߛߌ߰ߓߊ߰ߓߙߍ߬ߟߐ߲ ߖߏߙߏ߲ߘߏߟߌ ߝߊ߲߬ߞߊ ߞߊߓߏ߲߬ ߓߊ ߟߋ߬ ߦߋ߫: ߊ߬ ߕߘߍ߬ ߦߋ߫ ߡߐ߰ ߂߃߅ ߀߀߀ ߟߋ߬ ߘߌ߫ ߁߉߉߈ ߠߊ߫. ߛߌ߰ߓߊ߮ ߖߏߙߏ߲ߘߏߟߌ ߏ߬ ߝߣߊ߫ ߛߊߓߎ ߞߍߣߍ߲߫ ߦߋ߫ ߞߊ߬ߝߏ߬ߓߏߟߏ߲ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ (ߡߍ߲ ߕߍ߫ ߝߊ߬ߛߏ ߕߊ߫ ߘߌ߫ ߁߉߉߈ ߠߊ߫߸ ٪߃߈.߆߄) ߠߊ߫ ߡߛߊ߬ߡߊ߲߬ߠߌ߲ ߠߋ߬ ߘߌ߫.

 ߟߐ߬ߟߌ߬ߝߋ߲ ߠߎ߬ 
ߛߎ߯ߝߍ߫ ߢߣߊߡߊ ߡߍ߲ ߦߋ߫ ߞߎ߬ߡߊ߬ߛߌ߫ ߏ߬ ߟߋ ߦߋ߫ ߞߎ߬ߡߊ߬ߛߌ߫ ߟߐ߯ߝߍ ߂߀߀߀ ߘߌ߫߸ ߒ߬ߞߵߊ߬ ߡߊߟߐ߲ߣߍ߲߫ ߦߋ߫ «ߖߋ߭ ߞߏ߬ߣߊ߲» ߕߐ߮ ߟߋ߬ ߡߊ߬ ߓߘߍߞߍ߭. ߏ߬ ߕߎ߲߯ ߘߊ߫ ߕߙߊߓߊ ߓߊ߲߫ ߕߎߡߊ ߟߊ߫ ߂߀߀߀ ߟߊ߫ ߓߊ߯ߙߊ߫ ߞߊ߲ ߡߊ߬߸ ߊ߬ ߟߊߞߊ߬ ߘߊ߫ ߞߎߘߊ߫ ߘߴߊ߬ ߟߊߞߎߘߦߊ ߞߐ߫ ߂߀߀߀ ߞߏ߲ߓߌߕߌ߮ ߁߀ ߠߋ߬ ߡߊ߬߸ ߊ߬ߟߋ߬ ߥߊ߯ߕߌ߫ ߞߋߟߋ߲ ߏ߬ ߟߊ߫߸ ߝߏ߲߬ߘߏ ߡߍ߲ ߦߋ߫ ߦߋ߲߬ ߏ߬ ߝߣߊ߫ ߟߛߊߣߌ߲ߧߊ ߝߣߊ߫ ߟߊߢߊ߬ ߘߴߊ߬ ߝߍ߬.

 ߓߘߍ߬ߓߘߍ߬ߟߌ 
ߘߎ߬ߡߊ߬ߛߌ߫ ߥߛߊ߬ߘߋ߲ ߦߋ߫ ߦߊ߬ߞߎߓߊ߬ ߛߊ߲ߜ߭ߊߙߋ߫ ߟߋ߬ ߘߌ߫ ߂߀߂߀ ߟߊ߫.

ߞߎ߬ߡߊ߬ߛߌ߫ ߛߏߕߌ߮ ߦߋ߫ ߌߓߎߙߊߤߌ߬ߡߊ߫ ߛߌ߬ߛߋ ߓߊߞߏ߲ߞߏ߫ ߟߋ߬ ߘߌ߫ ߂߀߂߀ ߠߊ߫.

 ߦߟߌߣߐ ߣߌ߫ ߦߟߌߡߊߛߙߋ ߟߎ߬ 

 ߞߐߞߊ߲߫ ߛߘߌ߬ߜߋ߲ ߠߎ߬ 
ߥߞߌߡߋߘߌߦߊ ߖߊ߬ߕߋ߬ߘߐ߬ߛߌ߰ ߜߘߍ ߟߎ߬ ߘߐ߫:

 ߞߎ߬ߡߊ߬ߛߌ߫߸ ߥߞߌߡߋߘߌߦߊ߫ ߞߐߡߐ߲ߛ ߞߊ߲߬
ߦߌߟߡߊ:ߊߓߌߖߊ߲߬
ߦߌߟߡߊ:ߞߘߏߥߊߙߌ߫ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߔߊ߬ߔߘߊ ߦߋ߫ ߞߐߜߍ ߡߍ߲ ߠߎ߬ ߟߊ߫
ߦߌߟߡߊ:ߊߓߌߖߊ߲߬ ߞߌ߲߬ߘߊ